钦定古今图书集成/明伦汇编/宫闱典/第123卷 > 宦者四星图
## 钦定古今图书集成/明伦汇编/宫闱典/第123卷 > 宦者四星图

图考

按《星经》，“宦官四星，在帝座西南，侍帝之傍，入尾十二
度。”

按《晋书天文志》：“西北四星曰势。势，腐刑人也。”

按《隋书天文志》：“宦者四星，在帝座西南侍，主刑馀之
人也。星微则吉，明则凶，非其常，宦者有忧。”

按：《宋史天文志》：“势四星，在太阳守西北，一曰在玑星
北。势，腐刑人也，主助宣王命，内常侍官也。以不明为
吉，明则阉人擅权。